Zirnīšgliemenes

Zirnīšgliemenes () ir kosmopolītiska gliemeņu klases ģints. Šo ģinti 1821. gadā izveidoja vācu malakologs  Kārlis Pfeifers. Ģints tipiskā suga ir trīsstūrainā zirnīšgliemene Pisidium amnicum (O.F. Müller, 1774). Ģints nosaukums Pisidium ir atvasināts no latīņu vārda Pisum - zirnis. Latvijas iekšējos ūdeņos ir zināmas 2 zirnīšgliemeņu sugas. Daudzas Latvijas sugas, kas agrāk bija pieskaitītas šai ģintij, pašlaik ir pārceltas uz Euglesa ģinti. Ģeohronoloģiski zirnīšgliemeņu ģints pārstāvji ir zināmi no krīta perioda līdz mūsdienām.

 Apraksts 
Čaulas ir sīkas, apaļas vai noapaļoti trīsstūrveidīgas, gludas, mēreni nesimetriskas, ar vāji izvirzītām galotnēm. Tās priekšējā daļa ir garāka par aizmugurējo daļu. Slēdzenei ir divi kardinālie zobi kreisajā vākā un viens zobs labajā vākā. Sānu zobi ir divi labajā vākā un viens kreisajā vākā. Zirnīšgliemenēm ir viens sifons.Cox, L. R. et al. (1969). Part N: Mollusca 6, Bivalvia. In: Moore, R.C. (Ed.) Treatise on Invertebrate Paleontology. Geological Society of America and University of Kansas Press, Lawrence, Kansas, 2 vol., 951 pp. 669. lpp. Kāja ir gara un šaura.

 Sistemātika 
Zirnīšgliemeņu ģintī ir daudz izmirušu un mūsdienu sugu. Latvijā ir konstatētas šādas sugas:MolluscaBaseM. Rudzīte, E. Dreijers, L. Ozoliņa Moll, E. Parele, D, Pilāte, M. Rudzītis, A. Stalažs. Latvijas gliemji (Sugu noteicējs), LU Akadēmiskais apgāds, Rīga, 2010, 198-202. lpp.Gandrs, Latvijas daba, sugu enciklopēdija Pundurgliemeņu (Zirnīšgliemeņu) dzimta.
 ģints: Pisidium C. Pfeiffer, 1821
 suga: Pisidium amnicum (O.F. Müller, 1774) - trīsstūrainā zirnīšgliemene jeb ovālā sīkgliemene
 suga: Pisidium dorbignyi Clessin, 1877 - skaistā sīkgliemene

 Atsauces 

Kategorija:Apaļgliemeņu kārta